| **Václav Klaus** |
| --- |
| Čekijos politikas |
|  |
| Václav Klaus |
| Gimė | 1941 m. birželio 19 d. (81 metai)Praha, Čekija |
| Sutuoktinis (-ė) | Livia Klausová |
| Čekijos prezidentas |
| Ėjo pareigas | 2003 m. kovo 7 d. – 2013 m. kovo 7 d. |
| Ankstesnis | Václav Havel |
| Vėlesnis | Miloš Zeman |
|  |
| Veikla | buvęs Čekijos prezidentas ir ministras pirmininkas |
| Partija | Pilietinė demokratijos partija |
|  |
| Alma mater | Prahos ekonomikos universitetas |
|  |
|  **Vikiteka** | Václav Klaus |
| Parašas |
|  |

**Vaclavas Klausas** (ček. *Václav Klaus*) – politikas, ekonomistas, buvęs Čekijos prezidentas (2003-2013 m.) ir ministras pirmininkas (1992-1997).

Biografija
----------

Vaclavas Klausas gimė 1941 m. birželio 19 d. Prahoje. Jis 1963 m. gavo aukštąjį išsilavinimą Prahos ekonomikos universitete (kryptis – tarptautinė prekyba). Tęsė studijas Italijoje (1966) ir JAV (1969). 1968 m. Čekijos ekonomikos institute įgijo ekonomikos mokslų daktaro laipsnį. 1970 m. Klausui dėl politinių priežasčių teko nutraukti darbą institute, iš kurio perėjo dirbti į Čekoslovakijos valstybinį banką. 1987 m. jis perėjo į Čekijos mokslų akademijos ekonominių prognozių institutą. Po 1989 m. lapkričio 17 d. Vaclavas Klausas perėjo į politiką, tačiau toliau dėstė paskaitas Prahos Karlo universitete, o 1995 m. Prahos ekonomikos universitete įgijo profesoriaus laipsnį.

Vaclavas Klausas savo politinę karjerą pradėjo 1989 m. gruodį kai tapo šalies finansų ministru. Vėliau, 1991 m. spalį jis buvo paskirtas Čekoslovakijos vyriausybės vicepirmininku. 1990 m. pabaigoje Vaclavas Klausas tapo to meto stipriausios politinės partijos "Piliečių forumo" pirmininku. Po partijos iširimo jis buvo vienu iš "Pilietinės demokratijos partijos" įkūrėjų ir buvo jos pirmininku nuo įkūrimo iki 2002 m. gruodžio. Su šia partija Vaclavas Klausas laimėjo 1992 m. birželį vykusius rinkimus ir tapo Čekijos ministru pirmininku.

Jis šį postą išlaikė 1996 m. ir per Atstovų rūmų rinkimus. 1997 m. lapkritį po valdančiosios koalicijos žlugimo Vaclavas Klausas pareiškė atsistatydinąs iš ministro pirmininko pareigų. Tačiau po 1998 m. vykusių Atstovų rūmų rinkimų jis tapo Atstovų rūmų pirmininku, 4 metų laikotarpiui. 2003 m. vasario 28 d. jis buvo išrinktas Čekijos prezidentu. 2008 m. vasario 15 d. perrinktas antrai kadencijai. 2006 m. buvo suteiktas Kauno technologijos universiteto garbės daktaro laipsnis. 

Vaclavas Klausas yra vedęs ekonomistę Liviją Klausovą, su kuria turi 2 sūnus ir 5 anūkus. Sūnus Vaclavas yra privačios mokyklos direktorius, o kitas sūnus Janas finansų analitikas.

Šaltiniai
---------

* Oficiali prezidento biografija Archyvuota kopija 2008-06-24 iš Wayback Machine projekto.
* Oficiali svetainė

  



| Politinis postas |
| --- |
| Prieš tai:**Vaclavas Havelas** | **Čekijos Respublikos prezidentas** 2003 - 2013 m. | Po to:**Milošas Zemanas** |
| Prieš tai:**-** | **Čekijos Respublikos ministras pirmininkas**1992 – 1997 m. | Po to:**Jozefas Tošovskis** |
| Prieš tai:**Milošas Zemanas** | **Čekijos parlamento Deputatų rūmų pirmininkas** 1998 – 2002 m. | Po to:**Liubomiras Zaoralekas** |

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Ž • A • RČekija Čekijos prezidentai |
| --- |
|  |
| Čekoslovakijos prezidentai (1918–1992) | 
Tomáš Garrigue Masaryk • Edvardas Benešas • Emil Hácha • Edvardas Benešas • Klement Gottwald • Antonín Zápotocký • Antonín Novotný • Ludvík Svoboda • Gustáv Husák • Václav Havel |
|  |
| Čekijos prezidentai (nuo 1992) | 
Václav Havel • Václav Klaus • Miloš Zeman |

 |